แบงก์โน้ตส์
แย่งซีน
10 ส.ค. 2554

แย่งซีน
เก็บตกงานเปิดตัว มันนี่ เอ็กซ์โป เมื่อ13 พ.ค.ที่ผ่านมา 
การแสดงเปิดตัวที่เรียกความสนใจและเสียงฮือฮาจากสื่อทุกแขนงได้อย่างผิดคาด ช่างภาพ สื่อมวลชนที่อยู่บริเวณงานถึงกับตื่นเต้นตาค้าง รัวชัตเตอร์ ถ่ายภาพสาวๆ นักแสดงโชว์ที่แต่งตัวเป็นผีเสื้อแสนสวยด้วยชุดแนบเนื้อพลิ้วไหว




 
จนลืมประธานเปิดงานระดับ “ประสาร ไตรรัตน์วรกุล” ผู้ว่าการธนาคารแห่งประเทศไทย (ธปท.) ไปชั่วขณะ 
ครั้นพอสถานการณ์สงบลง ถึงคิวผู้ว่า ธปท. ขึ้นเวทีกล่าวเปิดงาน แต่ด้วยความที่เรื่องเศรษฐกิจการเงินออกจะดูซีเรียสไปนิด ท่านผู้ว่าฯ เลยขอเรียกความสนใจแบบขำๆ ว่า 
“ผมเพิ่งเคยเจอปรากฏการณ์บรรดาช่างภาพสนใจถ่ายรูปผีเสื้อมากกว่าผู้ว่าการ ธปท.” พูดเสร็จก็ส่งเสียงหัวเราะ ฮ่า ฮ่า ฮ่า ชอบใจ ก่อนจะกล่าวถึงเรื่องการเงินต่อ
เฮ้อ! ระดับผู้ว่าการยังโดนผีเสื้อแย่งซีน